L 211/42 Jurnalul Oficial al Uniunii Europene 12.8.2010 DECIZIA 2010/450/PESC A CONSILIULUI din 11 august 2010 de numire a Reprezentantului Special al Uniunii Europene pentru Sudan CONSILIUL UNIUNII EUROPENE, având în vedere Tratatul privind Uniunea Europeană, în special articolul 28, articolul 31 alineatul (2) și articolul 33, având în vedere propunerea Înaltului Reprezentant al Uniunii pentru afaceri externe şi politica de securitate, întrucât: (1) La 18 iulie 2005, Consiliul a adoptat Acţiunea comună 2005/556/PESC (!) de numire a Reprezentantului Special al Uniunii Europene (denumit în continuare „RSUE”) pentru Sudan. (2Q Doamna Rosalind MARSDEN ar trebui numit RSUE pentru Sudan pentru perioada 1 septembrie 2010-31 august 2011. Cu toate acestea, mandatul RSUE se poate încheia mai devreme, în cazul în care Consiliul decide aceasta, pe baza unei propuneri din partea Înaltului Reprezentant al Uniunii pentru afaceri externe și politica de securitate (denumit în continuare „ÎR”), ca urmare a intrării în vigoare a Deciziei de instituire a Serviciului european pentru acţiune externă. (3) RSUE își va executa mandatul în contextul unei situații care s-ar putea deteriora şi ar putea aduce atingere obiec- tivelor politicii externe şi de securitate comune, prevăzute la articolul 21 din tratat, ADOPTĂ PREZENTA DECIZIE: Articolul 1 Numirea Doamna Rosalind MARSDEN este numită prin prezenta în calitate de RSUE pentru Sudan pentru perioada 1 septembrie 2010-31 august 2011. Mandatul RSUE se poate încheia mai devreme, în cazul în care Consiliul decide astfel, pe baza unei propuneri din partea ÎR, ca urmare a intrării în vigoare a Deciziei de instituire a Serviciului european pentru acţiune externă. Articolul 2 Obiectivele politicii Mandatul RSUE se bazează pe obiectivele politicii Uniunii Europene (denumită în continuare „UE” sau „Uniunea”) în Sudan, prin colaborarea cu părţile sudaneze, Uniunea Africană (UA) și Organizația Naţiunilor Unite (ONU) şi cu alte părţi interesate la nivel național, regional și internațional pentru realizarea unei tranziții paşnice în cadrul Acordului global de pace (AGP), inclusiv a organizării unor referendumuri credibile în privința Abyei şi, respectiv, a autodeterminării Sudanului de Sud în ianuarie 2011. Acţiunile includ contribuția activă la punerea în aplicare deplină și la timp a AGP și a măsurilor postreferendum;  susținerea  construcției  instituționale  și promovarea stabilității, securității și dezvoltării în Sudanul de () JO L 188, 20.7.2005, p. 43. Sud, indiferent de rezultatul referendumului pentru autodeter- minare; îmbunătățirea securității și facilitarea unei soluții politice la conflictul din Darfur; promovarea justiției, reconcilierii și respectării drepturilor omului, inclusiv cooperarea deplină cu Curtea Penală Internaţională; şi îmbunătățirea accesului umanitar pe întregul teritoriu al Sudanului. Articolul 3 Mandatul (1) În vederea realizării obiectivelor politicii, mandatul RSUE constă în: (a) asigurarea legăturilor cu Guvernul Sudanului, cu Guvernul Sudanului de Sud, cu mişcările armate din Darfur și cu alte părți sudaneze, precum și cu societatea civilă și organizațiile nonguvernamentale, şi menținerea unei strânse cooperări cu UA și cu ONU în scopul urmăririi obiectivelor de politică ale Uniunii; (b) promovarea unei abordări internaționale consecvente față de Sudan prin menţinerea de contacte strânse cu UA şi în special cu Grupul la nivel înalt de punere în aplicare al UA pentru Sudan (AUHIP), ONU, inclusiv consultări strânse şi periodice cu Misiunea ONU în Sudan (UNMIS), și cu operațiunea hibridă UAJONU în Darfur (UNAMID), Agenţia Interguvernamentală pentru Dezvoltare (IGAD), Liga Statelor Arabe (LSA) și cu actori regionali și alți actori-cheie, inclusiv Trimisul Special al SUA; (c) participarea la activitatea Forumului Consultativ Interna- țional în vederea unor eforturi internaționale coerente în privința Sudanului; (d) menținerea unor contacte politice periodice la nivel înalt cu IGAD şi cu principalii actori regionali, având în vedere evoluțiile viitoare ale punerii în aplicare a AGP şi impactul acestora asupra integrării Sudanului în regiune, în scopul implicării active alături de statele din regiune și statele africane-cheie pentru a consolida consensul care stă la baza punerii în aplicare a AGP, inclusiv respectarea rezul- tatului referendumului privind autodeterminarea Sudanului de Sud; (e) sprijinirea activității Mediatorului Comun ONUJUA şi a AUHIP referitoare la eforturile internaționale pentru faci- litarea unui acord de pace durabil pentru Darfur și urmărirea îndeaproape a procesului de negociere, inter alia, facilitat de guvernele din Qatar, Egipt, Libia şi altele; (f) în ceea ce priveşte lupta împotriva impunității în Sudan şi respectarea drepturilor omului, inclusiv drepturile copiilor și ale femeilor, urmărirea situaţiei și menținerea de contacte periodice cu autoritățile sudaneze, Biroul Procurorului din cadrul Curţii Penale Internaţionale, UA și ONU, în special cu Oficiul Înaltului Comisar pentru Drepturile Omului şi cu observatorii pentru drepturile omului activi în regiune;